Рецепти за разхлаждащи летни коктейли - Betty
Рецепти за разхлаждащи летни коктейли
Kогато искаме да се разхладим през горещите летни дни, често се изкушаваме да добавяме повече лед и да консумираме ледени или газирани напитки. Захарта в соковете и безалкохолните напитки обаче може да увеличи чувството за жажда и само да ни накара да консумираме повече, добавяйки още излишни калории. Дори и малките деца знаят, че газираното, макар и приятно на вкус, е вредно за здравето.
Как можем да се разхладим през лятото? Преди да изброя любимите си рецепти за здравословни разхлаждащи коктейли, ще ви предоставя списък с напитките, които да избягвате, ако искате да се чувствате добре и да бъдете здрави.
Алкохол и всякакви напитки, които го съдържат – макар да има сред алкохолните напитки някои, които са типично летни (като мастика, бира, алкохолни коктейли, мента и др.), всички те съдържат токсични вещества, които натоварват черния дроб, в по-дългосрочен план водят до спад в енергията и дехидратация, а ако прекалите с количествата, може да се получи и натравяне.
Натурални сокове в опаковка – колкото и здравословни да ви се струват, повечето не съдържат реално сок от плодове или зеленчуци, а предимно пулп и захар.
Студен чай – повечето не са приготвени от билки, а съдържат захар, оцветители и подобрители.
Разтворими напитки и сиропи, които не са натурални – макар и да ви се струват разхлаждащи, ако са приготвени с ледено студена вода, те съдържат предимно оцветители, захар, ароматизатори, овкусители и други токсични вещества.
Кафе и кофеин съдържащи напитки като фрапета и др. – в по-големи количества водят до дехидратация, но 1-2 къси кафета на ден съдържат приемливо количество кофеин.
Подсладени напитки – може да доведат до колебания в кръвната захар и макар първоначално да дават енергия, впоследствие ще усетите рязък спад.
За да се чувстваме бодри, свежи и в отлично здраве през лятото, най-важното е да сме добре хидратирани. Няма по-добро средство за хидратация от водата. Препоръчително е да се редува минерална и изворна вода, защото при изпотяването губим електролити, които може да си набавим чрез минералната вода. С нея не бива пък да прекаляваме, затова редуването е най-добрият вариант.
Водата спомага детоксикацията и участва във всички метаболитни процеси в организма. Помага за изгарянето на мазнините. Водата осигурява над 70% от енергията в организма и регулира кръвното налягане. Необходимото количество вода е 30-40 мл на килограм телесно тегло на ден.
Има и още някои здравословни напитки, които ще ви освежат и са лесни за приготвяне и достъпни за набавяне:
Айран с домашно заквасено или фермерско кисело мляко, с щипка морска или хималайска сол.
Лимонова вода – сокът от ½ лимон се изцежда в чаша вода или може просто да пуснете 1-2 резена лимон в шише с вода.
Вода с плодове – в бутилка с широко гърло пуснете 1-2 шепи плодове, нарязани на ситно – лимон, ягоди, праскови и др. Може да добавите ментови листа за още по свеж дъх
Ментова вода или розова вода – в шише с вода пуснете шепа ментови или розови листа.
Домашни сиропи – макар и да съдържат някакво количество захар, те са за предпочитане пред комерсиалните напитки.
Прясно изцедени плодови или зеленчукови.
Кокосова вода – една от най-освежаващите и хидратиращи напитки.
Билков чай – макар и топла напитка, чаят може повече да ни разхлади, изравнявайки температурата с външната, отколкото някои уж разхлаждащи напитки
Летни коктейли за разхлада в горещите дни
2 ч.л. розова вода (или 2 капки розово масло)
5-6 ягоди или 4 с.л. сок от ягоди
0.5 л. естествено газирана или обикновена вода
розови листенца (за декорация)
За да си спестим приготвянето на сок в сокоизстисквачката и измиването ѝ впоследствие, изцедете портокала на ръка в шейкър каната на кухненския робот. Там поставете и измитите и почистени ягоди, както и подсладителя. Разбийте добре.
Прецедете през марля (или цедка) така приготвения сок в кана или направо в чашите, в които ще поднесете напитката. Долейте с водата и декорирайте с розови листенца и парченца плод.
Получава се засищаща, ароматна напитка, която доставя необходимата енергия и свежест в горещите летни дни.
ЗЕЛЕНО СМУТИ С ЯГОДИ
2-3 стръка кейл/манголд/спанак/магданоз/листа от моркови или др. зеленилки
1-2 фурми, ако обичате да е по-сладко
200 мл вода или портокалов фреш
Зеленолистните (с изключение на кейла) е добре да бъдат накиснати предварително във вода с натурален оцет за няколко минути. През това време измийте ягодите, извадете костилките на фурмите и обелете банана. Поставете всичко в шейкъра на кухненския робот. Листата на накиснатите зеленолистни изплакнете добре и прибавете и тях. Залейте с водата и блендирайте.
Получава се свежа зелена и невероятно вкусна напитка, която веднага ще ви освежи и зареди с енергия!
КОКТЕЙЛ ДИНЯ И МАЛИНИ
Пасирайте в блендер малините, динята и сока от лимоните. Сервирайте с лед и листенца мента.
Не забравяйте да избягвате излизането в горещите часове между 11:00 и 15:00 ч. Носете светли и широки дрехи от естествени материи. Консумирайте повече храни с водно съдържание: студени сурови супи, зеленчуци, плодове, смутита и ястия в по-течен вид. Избягвайте солени, пържени, тежки и сгряващи храни.
Наслаждавайте се на едно свежо и щастливо лято в любима компания!
Рецепти за разхлаждащи летни коктейли2020-07-012020-06-25https://betty.bg/wp-content/uploads/2020/02/logo_betty_300px.pngBettyhttps://betty.bg/wp-content/uploads/2020/06/recepti-za-razhlajdashti-letno-koktejli.jpg200px200px